Case ID: 1114699
Sentence 1: Təqsirləndirilən şəxs ibtidai istintaq zamanı verdiyi və məhkəmə iclasında elan edilərək tədqiq edilmiş ifadəsində göstərmişdir ki, ki, Şahid1 və Şahid2 2017-ci il tarixdən tanımış, yaxşı münasibətləri olmuş, 2018-ci ili dekabr ayının ortalarında Şahid2 ona zəng etmiş, tanışının olduğunu, 100 ədəd metadon almaq istədiyini bildirmiş, o, həmin vaxt metadonun onda deyil, Şahid1 olduğunu bildirmiş, Bakı metropoliteninin «İnşaatçılar» stansiyasının yanında görüşməyi, Anara zəng etməyi, Anar razılıq verdiyi halda görüşüb ondan metadonu götürməyi təklif etmiş, nəticədə razılaşmışlar, bir müddət sonra o, Ruslanla birgə Eyyubun idarə etdiyi Hyunday Sonata markalı **-UK-*** nömrəli avtomobillə İnşaatçılar metrosunun yanına gəlmiş, orada görüşərkən Eyyub onu Ruslanla tanış etmiş, narkotik vasitəni qohumunun alacağını bildirmiş, o, Anara zəngetmiş və söhbət zamanı Anarın həmin vaxt Xırdalan şəhərində yerləşən Heydər Əliyev adına parkda olduğu məlum olduğuna görə görüşmək üçün onları oraya dəvət etmiş, nəticədə təxminən saat 14:30 radələrində hər üçü Eyyubun avtomobilində Xırdalan şəhərinə Heydər Əliyev adına parka getmiş, Anarla bir qədər söhbət etdikdən sonra avtomobilə tərəf gəlmiş, Anar qabaq oturacaqda, o isə arxa oturacaqda Ruslanın yanında əyləşmiş, söhbət zamanı o, oradakıları Anarla tanış etmiş, həmçinin Eyyubun onun tanışı, Ruslanın isə Eyyubun tanışı olduğunu, metadonu Ruslanın qohumu alacağını, həmin şəxsin onları Elmlər Akademiyasının parkında yerləşən çayxanada gözlədiyini, narkotik vasitə metadonu aparıb orada satmaq lazım olduğunu bildirmiş, ona görə hamısı birlikdə Elmlər Akademiyası istiqamətində getməyə başlamışlar, avtomobili Eyyub idarə etmiş, avtomobildə ümumi olaraq tanışlıq edib söhbət etmişlər, həmçinin metadonun 1 ədədinin 9 manatdan olmaqla cəmi 900 manata satılacağını, həmin pulun 650 manatının Anara veriləcəyini, 250 manatın isə öz aralarında bölünəcəyini, konkret olaraq 250 manatın 100 manatı onun, 100 manatı Ruslanın, 50 manatı isə Eyyubun olmalı olduğunu bildirmiş, yolda olarkən Ruslanın kiməsə zəng edib artıq yolda olduğunu bildirmiş, təxminən saat 15:30 radələrində qeyd olunan ünvana, yəni Elmlər Akademiyasının parkında yerləşən çayxanaya çatmışlar, avtomobildə olarkən Anarın özündə olan metadondan 100 ədədini sayıb avtomobilin özü oturduğu oturacağın üstünə qoyduğunu qeyd etmiş, çayxananın qarşısına çatdıqda Ruslan avtomobildən düşmüş, daha sonra Eyyub oturacağın üzərindəki sellofanda olan 100 ədəd metadonu götürüb özü ilə birlikdə Ruslanla birgə çayxanaya girmiş, Anarla o, çöldə gözləmiş, onlar bir qədər Eyyubgili gözlədikdən sonra bir neçə mülki geyimli şəxsin Eyyubu tutduqlarını görmüşlər, polislər avtomobilə tərəf gedərkən onlar dərhal qaçmağa başlamış, lakin Anar qaça bilməmiş və tutulmuş, o isə oradan qaçmışdır.